Република Србија

Град Београд

Градска општина Младеновац

Управа градске општине Младеновац

Одељење за инспекцијске послове

и послове извршења

Број: III-02.355-397/2022

Дана 8.8.2022. године

М л а д е н о в а ц

МП

 Начелник Одељења за инспекцијске послове и послове извршења, Управе градске општине Младеновац, Саша Миленковић, у поступку управног извршења Решења Управе градске општине Младеновац, број III-03-360-68/2021 од 06.12.2021. године, на основу члана 202.став 6. Закона о општем управном поступку ("Сл. гласник РС" бр. 18/2016 и 95/2018-аутентично тумачење) и члана 15. Одлуке о организацији управе градске општине Младеновац ( "Сл. лист града Београда" бр. 82/19 ) и Решења начелника Управе ГО Младеновац бр.III.08-112-31/2019 од 28.02.2019. године, доноси

**Р Е Ш Е Њ Е**

**о обустави извршења**

 ОДЛАЖЕ СЕ управно извршење Решења комуналног инспектора, Одељења за инспекцијске послове и послове извршења, Одсек за комуналну инспекцију, Управе градске општине Младеновац број III-02. 355-397/2021 од 6.10.2021. године, до окончања поступка који се води пред Управним судом у Београду у предмету бр. 26 У. 20462/2022, који је покренуо Ћеримовић Света из Кораћице, тужбом против Решења Секретаријата за инспекцијске послове - Сектор за нормантивне и управно надзорне послове бр. Х-15 бр.355.4-204/2021 од 24.2.2022. године.

**О б р а з л о ж е њ е**

 Решењем комуналног инспектора, Одељења за инспекцијске послове и послове извршења, Одсек за комуналну инспекцију, Управе градске општине Младеновац број III-02. 355-397/2021 од 6.10.2021. године, наложено је Ћеримовић Свети, да у року од 3 (три) дана од пријема овог решења, уклони жичану ограду са дрвеним стубовима коју је без одобрења надлежног органа поставио на јавној површини - некатегорисаном путу, постојећем на кп.бр. 5102, уписаној у лист непокретности 3287 КО Кораћица, као јавна својина града Београда и на кп.бр. 5105, уписаној у лист непокретности бр. 359 КО Кораћица који је у јавној својини Републике Србије, чиме је преградио јавну површину и онемогућио кретање истом .

 Против наведеног решења, извршеник је изјавио жалбу, која је одбијена као неоснована Решењем Секретаријата за инспекцијске послове - Сектор за нормантивне и управно надзорне послове бр. Х-15 бр.355.4-204/2021 од 24.2.2022. године.

 Против наведеног решења другостепеног органа, извршеник је поднео тужбу Управном суду у Београду и поступак који се води под бр. 26 У. 20462/2022, још увек није окончан.

 Извршеник је дана 10.5.2022. године, поднео захтев за одлагање извршења предметног решења, до доношења одуке надлежног Управног суда.

У складу са напред утврђеним чињеничним стањем и увидом у одредбе чл. 202. став 4, 5. и 6. ЗУП-а које уређују: "... 4*) Извршење може, на предлог извршеника или тражиоца извршења, да се одложи ако је против решења које се извршава или решења о извршењу изјављена жалба или друго правно средство, а извршење би изазвало ненадокнадиву штету, под условом да одлагање извршења није законом забрањено, нити противно јавном интересу. (5) Извршење се одлаже док се не одлучи о жалби или другом правном средству. (6) О предлогу за одлагање извршења решењем хитно одлучује орган који је донео решење које се извршава.",* поступајући орган је опреза ради донео одлуку као у диспозитиву овог решења.

 **УПУТСТВО О ПРАВНОМ СРЕДСТВУ**:

 Против овог решења жалба није допуштена.

 ДОСТАВИТИ:

 1.Ћеримовић Свети, Кораћица , Ћеримски пут бр.32

 2. Одсеку за извршења

 2.У списе предмета

 Начелник Одељења

 Саша Миленковић